CELEX: 62016TN0078
Language: da
Date: 2016-02-16 00:00:00
Title: Sag T-78/16: Sag anlagt den 16. februar 2016 — Sartour mod Parlamentet

4.4.2016   
            
            
               DA
            
            
               Den Europæiske Unions Tidende
            
            
               C 118/40
            
         Sag anlagt den 16. februar 2016 — Sartour mod Parlamentet
   (Sag T-78/16)
   (2016/C 118/47)
   Processprog: fransk
   
      Parter
   
   
      Sagsøger: Sartour (Beveren, Belgien) (ved avocat M. Cherchi)
   
      Sagsøgt: Europa-Parlamentet
   
      Sagsøgerens påstande
   
   
               —
            
            
               Sagen antages til realitetsbehandling og sagsøgeren gives medhold.
               Parlamentets afgørelse, der er indeholdt i skrivelsen af 18. december 2015, hvorved Parlamentet underrettede sagsøgeren om afslag på det tilbud, som selskabet havde afgivet inden for rammerne af udbudsprocedure nr. 06B40/2015/M073 om koncessionen om levering af mad fra middelhavsområdet i Altiero Spinelli-bygningen, annulleres.
            
         
               —
            
            
               Parlamentets afgørelse af ukendt dato om tildeling af koncessionen om levering af mad fra middelhavsområdet i Altiero Spinelli-bygningen annulleres
            
         
               —
            
            
               Under alle omstændigheder tilpligtes sagsøgte at betale alle sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat tre anbringender.
   
               1.
            
            
               Første anbringende vedrører en tilsidesættelse af det princip, der regulerer kriterierne for kvalitativ udvælgelse vedrørende de minimumstærskelværdier, der skal anvendes af udbyderne af tjenesteydelser, af konkurrenceprincippet og af princippet om ligebehandling af ansøgerne.
            
         
               2.
            
            
               Andet anbringende vedrører en tilsidesættelse af princippet om begrundelse af afgørelser, der træffes af Den Europæiske Unions institutioner.
            
         
               3.
            
            
               Tredje anbringende vedrører en tilsidesættelse af proportionalitetsprincippet, lighedsprincippet og princippet om åbenhed i udbudsprocedurer, et åbenbart urigtigt skøn, tilsidesættelse af princippet om ligebehandling af ansøgerne og af overholdelsen af princippet om den fri konkurrence mellem ansøgerne.